b'\n_START_ARTICLE_\nIsoleopoldinkukka\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nIsoleopoldinkukka on enint\xc3\xa4\xc3\xa4n 1,5 metri\xc3\xa4 korkea pensas. Sen lehdet ovat vihre\xc3\xa4n ja valkean kirjavat, mik\xc3\xa4 on antanut aihetta englanninkieliseen nimeen seeprapensas. K\xc3\xa4pym\xc3\xa4iset kukinnot ovat keltaiset tai oranssit, sill\xc3\xa4 niiss\xc3\xa4 on suuret, kest\xc3\xa4v\xc3\xa4t keltaiset tai oranssinkeltaiset tukilehdet, joissa v\xc3\xa4ri s\xc3\xa4ilyy useita kuukausia. Tukilehtien lomassa on pienet keltaiset kukat. Leopoldinkukka kukkii tavallisesti kes\xc3\xa4-lokakuussa.\n_START_SECTION_\nLevinneisyys\n_START_PARAGRAPH_\nLaji on alun perin kotoisin Kaakkois-Brasiliasta.\n_START_SECTION_\nHoito huonekasvina\n_START_PARAGRAPH_\nLeopoldinkukka tarvitsee kes\xc3\xa4ll\xc3\xa4 paljon valoa, mutta ei kest\xc3\xa4 suoraa auringonpaahdetta. Talveksi se pit\xc3\xa4isi saada viile\xc3\xa4\xc3\xa4n, mutta ei alle 15 asteeseen. Kasvin hengiss\xc3\xa4 pit\xc3\xa4minen yli talven on vaikeaa, ja siksi sit\xc3\xa4 usein pidet\xc3\xa4\xc3\xa4nkin yksivuotisena kasvina. Koska leopoldinkukka vaatii korkean ilmankosteuden, sit\xc3\xa4 olisi hyv\xc3\xa4 sumuttaa. Uudet kukinnot tulevat kev\xc3\xa4\xc3\xa4ll\xc3\xa4 lehtihankoihin. Kasvia voi lis\xc3\xa4t\xc3\xa4 kev\xc3\xa4\xc3\xa4ll\xc3\xa4 latvapistokkaista.'